
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2067 

25 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγχώνευση των νομικών προσώπων του δήμου Αμπε¬ 
λοκήπων «Α' Δημοτικός Παιδικός Σταθμός», «Β' Δη¬ 
μοτικός Παιδικός Σταθμός» και «Γ' Δημοτικός Παι¬ 
δικός Σταθμός» σε ενιαίο νομικό πρόσωπο με την 


επωνυμία «Δημοτικοί Παιδικοί Σταθμοί Αμπελόκη¬ 
πων» Νομού Θεσσαλονίκης. 1 

Τροποποίηση Οργανισμού Νομαρχιακής Αυτοδιοίκη¬ 
σης Λασιθίου. 2 


ΑΠΟΦΑΣΕΙ Σ 

Αριθμ. 12.347 (1) 


Συγχώνευση των νομικών προσώπων του δήμου Αμπελοκή¬ 
πων «Α' Δημοτικός Παιδικός Σταθμός», «Β' Δημοτικός Παι¬ 
δικός Σταθμός» και «Γ' Δημοτικός Παιδικός Σταθμός» σε 
ενιαίο νομικό πρόσωπο με την επωνυμία «Δημοτικοί Παι¬ 
δικοί Σταθμοί Αμπελόκηπων» Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Των άρθρων 239 - 242 του ν. 3463/2006 (ΦΕΚ 114/ 
Α/8.6.2006) «Κύρωση του Κώδικα Δήμων και Κοινοτήτων». 

β) Τις διατάξεις της παρ. 10 του άρθρου 6 του 
ν. 2503/1997 (ΦΕΚ 107 Α') «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

γ) Τις διατάξεις της παρ. 3 του άρθρου 90 του π.δ. 
63/2005 (ΦΕΚ 98 Α') «Κωδικοποίηση της νομοθεσίας για 
την Κυβέρνηση και τα κυβερνητικά όργανα που αφορούν 
τον έλεγχο των δαπανών που προκαλούν οι κανονιστικές 
διοικητικές πράξεις». 

2. Τις υπ’ αριθμ. 15577/11.5.1998, 15578/11.5.1998 και 15579/ 
11.5.1998, αποφάσεις μας που αφορούσαν τη σύσταση νομι¬ 
κών προσώπων στον Δήμο Αμπελοκήπων με την επωνυμία, 
«Α' Δημοτικός Παιδικός Σταθμός», «Β' Δημοτικός Παιδικός 
Σταθμός» και «Γ' Δημοτικός Παιδικός Σταθμός» αντίστοιχα 
που δημοσιεύθηκαν στο Φ.Ε.Κ 547/Β'/3.6.1998. 

3. Την υπ’ αριθμ. 102/2007 απόφαση του δημοτικού συμ¬ 
βουλίου Αμπελοκήπων με την οποία συγχωνεύονται τα 
παραπάνω νομικά πρόσωπα σε ενιαίο νομικό πρόσωπο, 
αποφασίζουμε: 


1. Τη συγχώνευση νομικών προσώπων του δήμου Αμπε¬ 
λοκήπων «Α' Δημοτικός Παιδικός Σταθμός», «Β' Δημοτικός 
Παιδικός Σταθμός» και «Γ' Δημοτικός Παιδικός Σταθμός» 
σε ενιαίο νομικό πρόσωπο με την επωνυμία «Δημοτικοί 
Παιδικοί Σταθμοί Αμπελόκηπων» Νομού Θεσσαλονίκης. 

2. Σκοπός του Νομικού προσώπου είναι η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία των φιλοξενούμενων παιδιών εργαζόμενων 
γονέων της περιοχής του Δήμου, η πολύπλευρη νοητική, 
συναισθηματική, κοινωνική, ψυχοσωματική ανάπτυξη των 
παιδιών, η προπαρασκευή τους για τη φυσική μετάβαση 
τους από την οικογενειακή ζωή στο σχολικό περιβάλλον. 

3. Πόροι του νομικού προσώπου είναι οι: 

α) Η ετήσια επιχορήγηση του Δήμου Αμπελοκήπων ποσού 
520.000 ευρώ τουλάχιστον, η οποία θα προσαρμόζεται κάθε 
φορά ανάλογα με τις ανάγκες του νομικού προσώπου. (Η 
επιχορήγηση αυτή προέρχεται και από την υποχρεωτική 
κατ’ έτος χρηματοδότηση από το Υπουργείο Εσωτερικών 
Δημόσιας Διοίκησης και Αποκέντρωσης). 

β) Μηνιαία οικονομική εισφορά (τροφεία) από τις οικο¬ 
γένειες των φιλοξενούμενων παιδιών. 

γ) Κάθε είδους συνδρομές, εισφορές δωρεές, κληρονο¬ 
μιές και κληροδοσίες. 

δ) Τυχόν πρόσοδοι από την ίδια του περιουσία. 

ε) Άλλες έκτακτες επιχορηγήσεις του δημόσιου τομέα. 

στ) Κάθε έσοδο που προέρχεται από φυσικό ή νομικό 
πρόσωπο. 

4. Περιουσία του Νομικού Προσώπου είναι το σύνολο της 
περιουσίας των συγχωνευθέντων νομικών προσώπων που 
είχε παραχωρηθεί από το Δήμο ή το Δημόσιο σ’ αυτά ή 
αποκτήθηκε κατά την προηγούμενη λειτουργία τους. 

5. Το νομικό πρόσωπο διοικείται από ενδεκαμελές διοι¬ 
κητικό συμβούλιο αποτελούμενο από: 

- Επτά (7) δημοτικούς συμβούλους εκ των οποίων οι δύο 
προέρχονται από την μειοψηφία. 

- Τρεις (3) δημότες ή κάτοικους που είναι χρήστες των 
υπηρεσιών του νομικού προσώπου ή που έχουν ανάλογη 
επαγγελματική ή κοινωνική δράση ή ειδικές γνώσεις 

-Ένα (1) εκπρόσωπο των εργαζομένων. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν 
αυτός απουσιάζει ή κωλύεται από τον αντιπρόεδρο. 

7. Από τη δημοσίευση της απόφασής μας για τη συγ¬ 
χώνευση στην Εφημερίδα της Κυβερνήσεως (Φ.Ε.Κ.), το 
νέο Νομικό Πρόσωπο στο οποίο συγχωνεύτηκαν τα άλλα 
υποκαθίσταται αυτοδικαίως και χωρίς καμία άλλη διατύ- 

πωση, σε όλα εν γένει τα δικαιώματα και τις υποχρεώσεις 
των συγχωνευθέντων νομικών προσώπων εξομοιούμενο 
με καθολικό διάδοχο. 

8. Οι θέσεις του προσωπικού που υπηρετεί στα καταρ- 
γούμενα νομικά Πρόσωπο μεταφέρονται αυτοδικαίως στο 
νέο νομικό πρόσωπο. Στις θέσεις αυτές με απόφαση του 
Διοικητικού Συμβουλίου εντάσσεται το προσωπικό με την 
ίδια σχέση με την οποία υπηρετούσε στα συγχωνευθέντα 
νομικά πρόσωπα. 

9. Κάλυψη Δαπάνης: Από τις διατάξεις της απόφασης 
αυτής προκαλείται δαπάνη από το έτος 2008 και για τα 
επόμενα οικονομικά έτη σε βάρος του προϋπολογισμού 
του Δήμου Αμπελοκήπων ύψους τουλάχιστον 520.000,00 
€ σύμφωνα με την ετήσια επιχορήγηση του Δήμου και της 
κρατικής επιχορήγησης για τη λειτουργία του νομικού 
προσώπου. Η σχετική πίστωση θα εγγράφει στον Κ.Α. 
00.6712 του υπό κατάρτιση προϋπολογισμού έτους 2008 
του Δήμου Αμπελοκήπων και θα προσαρμόζεται αναλό- 
γως στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Οκτωβρίου 2007 
Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθμ. 149/2007 (2) 

Τροποποίηση Οργανισμού Νομαρχιακής Αυτοδιοίκησης 
Λασιθίου. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΛΑΣΙΘΙΟΥ 

Έχοντας υπόψη: 

1. Την υπ’ αριθμ. 22/1995 απόφαση του Ν.Σ. Λασιθίου 
«Οργανισμός Νομαρχιακής Αυτοδιοίκησης Ν. Λασιθίου» 
(ΦΕΚ 315/25.4.1995 τ.Β'), όπως τροποποιήθηκε και ισχύει 
σήμερα και ειδικά την 73/4 και 9.6.2004 απόφασή του με 
την οποία κωδικοποιήθηκε ο Οργανισμός σε ενιαίο κείμε¬ 
νο, καθώς και την από 13.1.2006 μεταγενέστερη απόφαση 
τροποποίησης (ΦΕΚ 187/14.2.2007 τ.Β'). 

2. Τις διατάξεις του άρθρου 1 παρ. 2, 3, 4 και 5 του 
ν. 3325/2005 (ΦΕΚ68Α/11.3.2005) που αφορά στη σύσταση 
Δ/νσεων Ανάπτυξης στις ΝΑ. 

3. Το π.δ. 78/2006 (ΦΕΚ 80Α/13.4.2006) «περί διάρθρωσης, στε- 
λέχωσης και αρμοδιοτήτων της Δ/νσης Ανάπτυξης των ΝΑ.». 

4. Την από 28.3.2007 σύμφωνη γνώμη του Συλλόγου Υπαλ¬ 
λήλων Νομαρχιακής Αυτοδιοίκησης Νομού Λασιθίου. 

Εισηγούμαι τη συμπλήρωση της ανωτέρω απόφασης 
του Νομαρχιακού Συμβουλίου Λασιθίου με τα οριζόμενα 
στο ανωτέρω π.δ., στο οποίο προβλέπεται η σύσταση της 
Δ/νσης Ανάπτυξης αποτελούμενης από πέντε τμήματα, 
καθορίζονται οι αρμοδιότητες ενός εκάστου, καθώς και οι 
κλάδοι των υπαλλήλων, από τους οποίους προέρχεται ο 
Πρ/νος της Δ/νσης και οι Πρ/νοι των Τμημάτων. 

Ύστερα από τη παραπάνω εισήγηση, ακολούθησε δια- 
λογική συζήτηση και το Νομαρχιακό Συμβούλιο ομόφωνα, 
αποφασίζει: 

Τροποποιεί τον Οργανισμό της Νομαρχιακής Αυτοδιοί¬ 
κησης Λασιθίου, ως εξής: 

Α. Τροποποιείται το άρθρο 1 στα παρακάτω σημεία: 
Άρθρο 1 

ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ 

Στις υπηρεσίες Οικονομικής Ανάπτυξης, η Διεύθυνση 
Βιομηχανίας και Συγκοινωνιών μετονομάζεται σε 

- Διεύθυνση Μεταφορών και Επικοινωνιών - Άρθρο 6 
και προστίθενται 


- Διεύθυνση Ανάπτυξης - Άρθρο 6α 

Β. Τροποποιείται το άρθρο 6 ως εξής: 

Άρθρο 6 

ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Αρμοδιότητες της Διεύθυνσης είναι όσες έχουν μετα¬ 
βιβαστεί στη Ν.Α. μέχρι σήμερα με νόμους, διατάγματα 
και Υπουργικές αποφάσεις και ιδίως: 

Ο σχεδιασμός και η ανάθεση της εκτέλεσης της υπερα¬ 
στικής επιβατικής συγκοινωνίας, η χορήγηση αδειών κυ¬ 
κλοφορίας επιβατικών αυτοκινήτων, λεωφορείων δημόσιας 
και ιδιωτικής χρήσης και φορτηγών αυτοκινήτων δημόσιας 
χρήσης και ο έλεγχος της τήρησης των όρων χορήγησης 
τους, η χορήγηση αδειών εγκαταστάσεων εξυπηρέτησης 
οχημάτων και αδειών οδηγών, εκπαιδευτών και σχολών 
οδηγών, η ρύθμιση θεμάτων επικοινωνιών και η χορήγηση 
σχετικών αδειών, η ρύθμιση ορισμένων θεμάτων εμπορικής 
ναυτιλίας, καθώς και η συνεργασία με τη Διεύθυνση Προ¬ 
γραμματισμού στο σχεδίασμά και την εκπόνηση προγραμ¬ 
μάτων για τα τεχνικά δίκτυα εξυπηρέτησης των πολιτών 
και των επιχειρήσεων. 

Η Διεύθυνση Μεταφορών και Επικοινωνιών αποτελείται 
από τα παρακάτω Τμήματα και Γ ραφεία με τις αντίστοι¬ 
χες αρμοδιότητες: 

1. Τμήμα Μεταφορών και Επικοινωνιών 

Στις αρμοδιότητες του Τμήματος ανήκουν: 

(α) Στον τομέα χορήγησης αδειών: 

- Η απογραφή και ταξινόμηση των οχημάτων δημόσιας 
και ιδιωτικής χρήσης 

- Η ανάθεση της εκτέλεσης της υπεραστικής επιβατικής 
συγκοινωνίας που εξυπηρετεί το Νομό. 

- Η έγκριση της σύστασης επιχειρήσεων ή κοινοπραξιών 
εκτέλεσης του έργου της επιβατικής συγκοινωνίας και η 
έγκριση των αποφάσεων των οργάνων τους (όπου αυτό 
απαιτείται από τη νομοθεσία). 

- Η χορήγηση αδειών και πινακίδων κυκλοφορίας επιβα¬ 
τικών αυτοκινήτων και λεωφορείων δημόσιας και ιδιωτικής 
χρήσης (Ε.Δ.Χ., Ε.Ι.Χ., Λ.Δ.Χ., Λ.Ι.Χ.). 

- Η χορήγηση αδειών και πινακίδων κυκλοφορίας φορ¬ 
τηγών αυτοκινήτων δημόσιας και ιδιωτικής χρήσης και η 
ρύθμιση θεμάτων εκτέλεσης του συγκοινωνιακού έργου 
των εμπορευματικών μεταφορών. 

- Η έγκριση καταστατικών λειτουργίας μεταφορικών 
επιχειρήσεων εμπορευματικών μεταφορών. 

- Η χορήγηση αδειών εγκαταστάσεων εξυπηρέτησης οχημά¬ 
των (πρατηρίων, σταθμών και συνεργείων αυτοκινήτων). 

- Η χορήγηση αδείας άσκησης επαγγέλματος οδικού 
μεταφορέα επιβατών και ειδικής άδειας οδήγησης Ε.Δ.Χ., 
οδικού μεταφορέα εμπορευμάτων και τεχνιτών αυτοκινή¬ 
των, μοτοσικλετών και μοτοποδηλάτων. 

- Η χορήγηση αδειών οδήγησης αυτοκινήτων, μοτοσικλε¬ 
τών και ηλεκτροκινήτων λεωφορείων, αδειών εκγυμναστών 
υποψηφίων οδηγών και αδειών Ιδρυσης και λειτουργίας 
σχολών οδηγών αυτοκινήτων και μοτοσικλετών και σχολών 
επαγγελματικής κατάρτισης μεταφορέων. 

- Η ρύθμιση θεμάτων κυκλοφορίας των οχημάτων (χο¬ 
ρήγηση αδειών και κρατικών πινακίδων, χορήγηση αδειών 
προσωρινής κυκλοφορίας, αφαίρεση αδείας και πινακίδων 
κυκλοφορίας, έγκριση τύπου εισαγομένων αυτοκινήτων 
και μοτοποδηλάτων). 

- Η ρύθμιση θεμάτων επικοινωνιών (ραδιοσταθμών, σταθ¬ 
μών ασυρμάτου, δεκτών λήψης ραδιοανακοινώσεων, ειδικών 
ραδιοδικτύων,- ασυρμάτων τηλεφώνων και συσκευών), η 
χορήγηση σχετικών αδειών, η χορήγηση πτυχίου χειριστή 

ασυρμάτου και ραδιοερασιτέχνη και αδείας άσκησης επαγ¬ 
γέλματος ραδιοηλεκτρολόγου και ραδιοτεχνίτη και η μέρι¬ 
μνα για τις ταχυδρομικές αποστολές. 

(β) Στον τομέα της Εποπτείας: 

- Η εποπτεία και ο έλεγχος της εκτέλεσης της υπε¬ 
ραστικής επιβατικής συγκοινωνίας και της λειτουργίας 
των επιχειρήσεων ή κοινοπραξιών που την εκτελούν και 
της τήρησης της νομοθεσίας και των κανονισμών που 
αφορούν τα Ε.Δ.Χ., τα Φ.Δ.Χ. και τα Φ.Ι.Χ. και η επιβολή 
των προβλεπομένων κυρώσεων. 

- Ο έλεγχος της τήρησης των όρων και προϋποθέσεων 
κυκλοφορίας των λεωφορείων ιδιωτικής χρήσης και των 
κρατικών οχημάτων, η εποπτεία και ο έλεγχος τήρησης 
της νομοθεσίας που αφορά τα επιβατικά ιδιωτικής χρή¬ 
σης και τις διεθνείς οδικές επιβατικές μεταφορές και η 
επιβολή των προβλεπόμενων κυρώσεων. 

- Ο έλεγχος τήρησης της νομοθεσίας που αφορά τις 
εγκαταστάσεις εξυπηρέτησης οχημάτων και η επιβολή 
των προβλεπομένων κυρώσεων. 

- Ο έλεγχος εφαρμογής των όρων της αδείας άσκησης 
επαγγέλματος οδικού μεταφορέα επιβατών και ειδικής 
άδειας οδήγησης Ε.Δ.Χ., οδικού μεταφορέα εμπορευμάτων, 
τεχνιτών αυτοκινήτων, μοτοσικλετών και μοτοποδηλάτου, 
ραδιοηλεκτρολόγων και ραδιοτεχνιτών και των αδειών ρα¬ 
διοσταθμών, σταθμών ασυρμάτου, δεκτών λήψης ραδιοανα- 
κοινώσεων, ειδικών ραδιοδικτύων, ασυρμάτων τηλεφώνων 
και συσκευών, ο έλεγχος τήρησης της νομοθεσίας και η 
επιβολή των προβλεπόμενων κυρώσεων. 

(γ) Στον τομέα σχεδιασμού των συγκοινωνιών: 

- Ο σχεδιασμός και ο καθορισμός των όρων και προ¬ 
ϋποθέσεων εκτέλεσης της υπεραστικής επιβατικής συ¬ 
γκοινωνίας που εξυπηρετεί το Νομό. 

- Ο σχεδιασμός του συγκοινωνιακού έργου και της λει¬ 
τουργίας των επιβατικών δημόσιας χρήσης (Ε.Δ.Χ.) και 
του αριθμού των νέων Ε.Δ.Χ. 

- Ο προσδιορισμός των όρων και προϋποθέσεων χορή¬ 
γησης αδειών εγκαταστάσεων εξυπηρέτησης οχημάτων 
(πρατηρίων, σταθμών και συνεργείων αυτοκινήτων). 

2. Γ ραφείο Γ ραμματείας 

Στις αρμοδιότητες του Γ ραφείου ανήκουν: 

- Η τήρηση του πρωτοκόλλου και του αρχείου, η διεκ¬ 
περαίωση των εξερχομένων εγγράφων, η επικύρωση και 
η εν γένει γραμματειακή υποστήριξη της Διεύθυνσης. 

- Η τήρηση των μηχανογραφημένων εφαρμογών της 
Διεύθυνσης. 

ΑΠΟΚΕΝΤΡΩΜΕΝΑ ΤΜΗΜΑΤΑ ΚΑΙ ΓΡΑΦΕΙΑ ΔΙΕΥΘΥΝ¬ 
ΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

3. Τμήμα Τεχνικού Ελέγχου Οχημάτων 

Στις αρμοδιότητες του Τμήματος ανήκουν : 

- Ο περιοδικός τεχνικός έλεγχος των οχημάτων. 

- Οι ειδικοί τεχνικοί έλεγχοι οχημάτων και εγκαταστά¬ 
σεων για την προστασία του περιβάλλοντος. 

4. Τμήμα Μεταφορών και Επικοινωνιών Σητείας 

Στο Τ μήμα ανήκουν οι αρμοδιότητες που αναφέρονται 
για το Τμήμα Μεταφορών και Επικοινωνιών Τμήμα Συγκοι¬ 
νωνιών και Επικοινωνιών (εκτός του Τομέα σχεδιασμού 
των συγκοινωνιών). 

5. Τμήμα Μεταφορών και Επικοινωνιών Ιεράπετρας 
Στο Τμήμα ανήκουν οι αρμοδιότητες που αναφέρονται 

για το Τμήμα Μεταφορών και Επικοινωνιών Τμήμα Συγκοι¬ 
νωνιών και Επικοινωνιών (εκτός του Τομέα σχεδιασμού 
των συγκοινωνιών). 


Γ. Προστίθεται το άρθρο 6α ως εξής: 

Αρθρο 6α 

ΔΙΕΥΘΥΝΣΗ ΑΝΑΠΤΥΞΗΣ 

(Ως τα άρθρα 1-6 του π.δ. 78/2006 (ΦΕΚ 80Α/13.4.2006). 

1. Η Διεύθυνση Ανάπτυξης που έχει συσταθεί σε κάθε 
Νομαρχιακή Αυτοδιοίκηση με την παράγραφο 2 του άρ¬ 
θρου 1 του ν. 3325/2005 και λειτουργεί ως «Υπηρεσία μιας 
στάσης», ασκεί όλες τις αρμοδιότητες των καταργούμενων 
με τον ανωτέρω νόμο Υπηρεσιών Βιομηχανίας. 

2. Η Διεύθυνση Ανάπτυξης παρέχει υπηρεσίες στις με¬ 
ταποιητικές επιχειρήσεις καθώς και στις επιχειρήσεις πα¬ 
ροχής υπηρεσιών, που αφορούν σε θέματα ίδρυσης και 
λειτουργίας αυτών καθώς και στήριξης της επιχειρημα¬ 
τικής τους δραστηριότητας. Παρακολουθεί κάθε οικονο¬ 
μική δραστηριότητα που αναπτύσσεται στον οικείο νομό, 
αξιολογεί τα σχετικά δεδομένα και εισηγείται ανάλογες 
δράσεις στο Υπουργείο Ανάπτυξης. 

3. Η Διεύθυνση Ανάπτυξης αποτελεί, μεταξύ των άλλων, 
τον συνδετικό κρίκο ανάμεσα στο Υπουργείο Ανάπτυξης 
και στις Νομαρχιακές Αυτοδιοικήσεις. Επικοινωνεί και συ¬ 
νεργάζεται με τη Διεύθυνση Ανάπτυξης και Συντονισμού 
της Γενικής Γραμματείας Βιομηχανίας του Υπουργείου 
Ανάπτυξης για τα θέματα αρμοδιότητάς της, προκειμέ- 
νου να επιτυγχάνεται η αποτελεσματική εφαρμογή της 
βιομηχανικής νομοθεσίας στο σύνολό της και να υλοποι¬ 
ούνται οι γενικές κατευθύνσεις του Υπουργείου Ανάπτυξης 
σε θέματα βιομηχανικής πολιτικής. Για το σκοπό αυτό η 
Διεύθυνση Ανάπτυξης έχει την αρμοδιότητα: 

α) Να ενημερώνει την Διεύθυνση Ανάπτυξης και Συντο¬ 
νισμού της Γενικής Γραμματείας Βιομηχανίας του Υπουρ¬ 
γείου Ανάπτυξης, για κάθε ζήτημα της αρμοδιότητάς της 
που ανακύπτει κατά την εφαρμογή της βιομηχανικής νο¬ 
μοθεσίας από τις συναρμόδιες Υπηρεσίες, με σκοπό την 
επίλυση των προβλημάτων και την παροχή διευκρινήσεων ή 
οδηγιών σε θέματα ερμηνείας της κείμενης νομοθεσίας. 

β) Να τηρεί και να ενημερώνει την ηλεκτρονική βάση δεδο¬ 
μένων της Νομαρχιακής Αυτοδιοίκησης, σε θέματα μεταποιη¬ 
τικών και λοιπών επιχειρήσεων της αρμοδιότητάς της. 

γ) Να οργανώνει, να λειτουργεί και να ελέγχει το Κέντρο 
Υποδοχής Επενδυτών, προκειμένου αυτό να επιτελεί το 
υποστηρικτικό προς αυτήν έργο του, όπως προβλέπει η 
υπ’ αριθμ. 19282/240/5.9.2005 κοινή υπουργική απόφαση 
(ΦΕΚ 1326 Β'), με τελικό σκοπό την στήριξη της επιχειρη¬ 
ματικότητας στο νομό. 

4. Η Διεύθυνση Ανάπτυξης έχει αναπτυξιακό και τεχνι¬ 
κό χαρακτήρα, όπως προκύπτει από τις αρμοδιότητες 
των Τμημάτων αυτής και από τη φύση των ρυθμιζόμενων 
αντικειμένων τους. 

5. Η Διεύθυνση Ανάπτυξης αποτελείται από τα παρακά¬ 
τω Τμήματα με τις αντίστοιχες αρμοδιότητες: 

α) Τμήμα Μεταποιητικών Επιχειρήσεων και Ανάπτυξης 
(Τμήμα Α'). 

Στις αρμοδιότητες του Τμήματος αυτού ανήκουν: 

1. α) Η χορήγηση μηχανολογικών αδειών εγκατάστασης, 
επέκτασης, εκσυγχρονισμού, λειτουργίας και ειδικής δή¬ 
λωσης καθώς και οι τροποποιήσεις αυτών, σε βιομηχανι¬ 
κές βιοτεχνικές εγκαταστάσεις, επαγγελματικά εργαστή¬ 
ρια, αποθήκες και ηλεκτρομηχανολογικές εγκαταστάσεις 
παροχής υπηρεσιών, σε μονάδες παραγωγής εκρηκτικών 
υλών καθώς και σε αποθήκες εκρηκτικών υλών και καψυλ- 
λίων (ανεξάρτητα από την εγκατεστημένη ισχύ και την 
αποθηκευτική ικανότητα) και 

β) η έγκριση τεχνικού υπομνήματος και προϋπολογισμού 
καθώς και η θεώρηση σχεδιαγραμμάτων, τα οποία υποβάλ¬ 
λονται προκειμένου να χορηγηθούν οι ανωτέρω άδειες. 

2. Ο τεχνικός έλεγχος και η ρύθμιση κάθε θέματος που 
ανακύπτει από τη λειτουργία των μονάδων της προηγού¬ 
μενης παραγράφου, με σκοπό τη προστασία των εργα¬ 
ζομένων, των περίοικων και του φυσικού περιβάλλοντος 
και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών 
όρων, σύμφωνα με τη παράγραφο 1 του άρθρου 6 του 
ν. 1650/1986. 

γ) Η επιβολή πρόσθετων όρων λειτουργίας των μονάδων 
πλην των περιβαλλοντικών όρων λειτουργίας 

δ) Η επιβολή πρόσθετων περιβαλλοντικών όρων, προκει¬ 
μένου για μονάδες της Κατηγορίας Β4, όπως περιγράφο- 
νται στην υπ’ αριθμ. ΗΠ15393/2332/2002 (ΦΕΚ 1022 Β') κοινή 
υπουργική απόφαση, σε συνεργασία με το Τμήμα Δ'. 

ε) Η εισήγηση στις αρμόδιες Υπηρεσίες για την επιβο¬ 
λή πρόσθετων περιβαλλοντικών όρων, προκειμένου για 
μονάδες των Κατηγοριών Α1 και Α2, σύμφωνα με την 
προαναφερόμενη κοινή υπουργική απόφαση. 

3. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυ¬ 
χήματος, για τη διαπίστωση των αιτίων του ατυχήματος 
και την υπόδειξη προληπτικών μέτρων. 

4. Η καταχώρηση της μελέτης ασφαλείας και η δημοσι¬ 
οποίηση αυτής, ο έλεγχος και η επιβολή κυρώσεων στις 
μονάδες αρμοδιότητας του παρόντος Τμήματος, που η 
δραστηριότητά τους περικλείει κινδύνους από ατυχήματα 
μεγάλης έκτασης, σύμφωνα με τις διατάξεις της υπ’ αριθμ. 
5697/590/2000 (ΦΕΚ 405 Β') κοινή υπουργικής απόφασης. 

5. Η επιβολή των διοικητικών κυρώσεων που προβλέπο- 
νται στις διατάξεις του άρθρου 24 του ν. 3325/2005. 

6. Η έκδοση απόφασης προσωρινής ή οριστικής διακοπής 
της λειτουργίας του συνόλου ή μέρους των μονάδων, για τις 
οποίες η σχετική άδεια λειτουργίας έχει δοθεί από το πα¬ 
ρόν Τ μήμα, καθώς και η εφαρμογή αυτής. Η απόφαση αυτή 
εκδίδεται ύστερα από σχετική εισήγηση στο Νομάρχη των 
συναρμόδιων Υπηρεσιών, Αρχών, Επιθεωρητών ή Φορέων, οι 
οποίοι χορηγούν ειδικές άδειες ή εγκρίσεις ή βεβαιώσεις ή 
ασκούν ειδικούς ελέγχους, για λόγους σχετικά με παράβαση 
διατάξεων αρμοδιότητάς τους. 

7. Η εισήγηση για την απευθείας εκποίηση δημοσίων 
εκτάσεων ή για τη παραχώρηση κοινόχρηστων δημοτι¬ 
κών ή κοινοτικών εκτάσεων για ίδρυση ή επέκταση βιο¬ 
μηχανικών και βιοτεχνικών εγκαταστάσεων (εκτός των 
Νομαρχιακών Αυτοδιοικήσεων Νομού Αττικής). 

8. Η διατύπωση γνώμης για την απαλλοτρίωση ιδιωτικών 
εκτάσεων για ίδρυση ή επέκταση αξίας λόγου επαρχιακής 
βιομηχανίας (εκτός των Νομαρχιακών Αυτοδιοικήσεων 
Νομού Αττικής). 

9. Η διατύπωση γνώμης για τη χορήγηση άδειας χρή- 
σεως αιγιαλού και παραλίας από μονάδες αρμοδιότητας 
του Τμήματος. 

10. α) Η αποδοχή των πιστοποιητικών καταλληλότητας 
των μηχανημάτων παραγωγής εκρηκτικών υλών, β) η απο¬ 
δοχή του διορισμού, της απολύσεως ή της παραιτήσεως 
των υπευθύνων συντηρήσεως και του Διευθυντή παραγω¬ 


γής των μονάδων παραγωγής εκρηκτικών υλών καθώς και 
η διενέργεια ελέγχου περί του εάν συντρέχει η προϋπόθε¬ 
ση της διετούς προϋπηρεσίας σε εργοστάσιο παραγωγής 
εκρηκτικών υλών στη περίπτωση διορισμού του ως άνω 
Διευθυντή, γ) η αποδοχή της αναφοράς των μονάδων πα¬ 
ραγωγής εκρηκτικών υλών για τυχόν ατυχήματα που έχουν 
συμβεί και η σύνταξη σχετικής έκθεσης, δ) η έγκριση της 
γενικής διαταγής που εκδίδει κάθε μονάδα παραγωγής 
εκρηκτικών υλών, ε) η θεώρηση των ημερολογίων βιβλίων 
των μονάδων παραγωγής εκρηκτικών υλών για τις πραγ¬ 
ματοποιούμενες δοκιμές και ελέγχους των εκρηκτικών και 
για τη συντήρηση του μηχανολογικού εξοπλισμού. 

11. Η κατά παρέκκλιση έγκριση ανέγερσης πολυώροφων 
επικίνδυνων κτιρίων, εφόσον αυτό επιβάλλεται από λει¬ 
τουργικούς λόγους, σύμφωνα με την υπ’ αριθμ. 3329/1989 
(ΦΕΚ 132 Β') κοινή υπουργική απόφαση. 

12. Η έγκριση παραγωγής εκρηκτικών υλών και η έκδοση 
απόφασης για την επιβολή προστίμων σε βάρος οποιου- 
δήποτε παράγει, κατέχει ή διαθέτει στην αγορά εκρηκτικά, 
τα οποία δεν πληρούν τις νόμιμες απαιτήσεις. 

13. Η έκδοση της απόφασης που προβλέπεται στην πα¬ 
ράγραφο 3 του άρθρου 2 της υπ’ αριθμ. 3329/1989 κοινής 
υπουργικής απόφασης, σχετικά με τη μείωση των απο¬ 
στάσεων ασφαλείας. 

14. Η τήρηση και ενημέρωση ηλεκτρονικού Ειδικού Μη¬ 
τρώου των επιχειρήσεων ναυπήγησης, μετατροπής, επι¬ 
σκευής και συντήρησης πλοίων, η εγγραφή στο Ειδικό 
Μητρώο και η διαγραφή από το μητρώο αυτό των εν 
λόγω επιχειρήσεων, η παρακολούθηση, ο έλεγχος και η 
επιβολή σ’ αυτές των νομίμων κυρώσεων. 

15. Η έγκριση τεχνικών μελετών ηλεκτρομηχανολογικών 
εγκαταστάσεων του Δημοσίου και Ν.Π.Δ.Δ. συνολικού προ¬ 
ϋπολογισμού άνω των 5.870 €. 

16. Η χορήγηση άδειας εγκατάστασης και άδειας λει¬ 
τουργίας φωτοβόλων σωλήνων, φωτεινών επιγραφών και 
ηλεκτροκίνητων ανυψωτικών μηχανημάτων και ο έλεγχος 
της λειτουργίας αυτών. 

17. Ο τεχνικός έλεγχος δοκιμασίας ατμολεβήτων, ατμοδο¬ 
χείων, αεροδεξαμενών και δοχείων εν γένει υπό πίεση και η 
επιθεώρηση μετά την εγκατάσταση αυτών για τη χορήγηση 
πιστοποιητικών υδραυλικής δοκιμασίας και παραλαβής. 

18. Η χορήγηση ειδικών αδειών εργοστασίων κατασκευ¬ 
ής και επισκευής ατμολεβήτων. 

19. Η χορήγηση άδειας εγκατάστασης και άδειας λει¬ 
τουργίας αρτοποιείων, αμιγών κλιβάνων έψησης και κου- 
λουροποιίας. 

20. Η χορήγηση άδειας εγκατάστασης, άδειας λειτουρ¬ 
γίας και ειδικής δήλωσης στεγνοκαθαριστηρίων, πλυντη¬ 
ρίων ρούχων, σιδηρωτηρίων ρούχων και ταπητοκαθαρι- 
στηρίων, δημόσιας χρήσης. 

21. Η χορήγηση βεβαίωσης σχετικά με την αρτιότητα και 
καταλληλότητα του μηχανολογικού εξοπλισμού βιομηχανικών 
βιοτεχνικών μονάδων επεξεργασίας βιομηχανικής ντομάτας. 

22. Η χορήγηση άδειας εγκατάστασης και άδειας λει¬ 
τουργίας εγκαταστάσεων επικίνδυνων ιατρικών αποβλή¬ 
των, οι οποίες ευρίσκονται είτε εντός είτε εκτός υγειο¬ 
νομικών μονάδων. 

23. Η ενημέρωση των επενδυτών σε θέματα ίδρυσης 
επιχειρήσεων, αναπτυξιακών προγραμμάτων, δικαιολο- 
γητικών και διαδικασιών προκειμένου να χορηγηθούν οι 
απαιτούμενες άδειες και οι επιμέρους εγκρίσεις. 

24. Η υλοποίηση προγραμμάτων υποστήριξης των μικρο- 
μεσαίων επιχειρήσεων, αξιοποίησης των ήπιων μορφών 
ενέργειας, όπως ηλιακή, αιολική, γεωθερμία καθώς και η 

παρακολούθηση της πορείας υλοποίησης αναπτυξιακών 
προγραμμάτων και σχεδίων αρμοδιότητας του Υπουρ¬ 
γείου Ανάπτυξης. 

25. Η ενημέρωση των φορέων των βιομηχανιών βιοτε¬ 
χνιών για τις νέες τεχνολογίες, εφευρέσεις και ευρεσι¬ 
τεχνίες. 

26. Η συνεργασία με αρμόδιους συλλογικούς φορείς και 
Επιμελητήρια για την εξέταση θεμάτων τα οποία αφορούν 
στην αδειοδότηση και στη λειτουργία των μεταποιητικών 
επιχειρήσεων και των επιχειρήσεων παροχής υπηρεσιών, 
στην υπαγωγή των ανωτέρω επιχειρηματικών μονάδων 
σε αναπτυξιακά προγράμματα και σχέδια και γενικά στη 
βελτίωση του επιχειρηματικού κλίματος και της ανταγω¬ 
νιστικότητας των επιχειρήσεων. 

27. Η συνεργασία με άλλες υποστηρικτικές δομές της 
επιχειρηματικότητας στη περιφέρεια και στο νομό, αρ¬ 
μοδιότητας του Υπουργείου Ανάπτυξης, η συλλογή στοι¬ 
χείων σχετικά με την επιχειρηματική δραστηριότητα και 
η αξιολόγηση των οικονομικών δεδομένων. 

28. Η υποβολή προτάσεων στη Διεύθυνση Ανάπτυξης 
της Γενικής Γραμματείας Βιομηχανίας του Υπουργείου 
Ανάπτυξης και δί αυτής στον Γ ενικό Γ ραμματέα Βιομη¬ 
χανίας, σχετικά με την ενίσχυση της επιχειρηματικής 
δραστηριότητας στο νομό, με τις διαμορφούμενες τά¬ 
σεις οικονομικής δραστηριότητας, με την υπαγωγή των 
μεταποιητικών επιχειρήσεων και των επιχειρήσεων παρο¬ 
χής υπηρεσιών σε αναπτυξιακά προγράμματα και σχέδια 
καθώς και με τη βελτίωση των διαδικασιών αδειοδότησης 
των μεταποιητικών επιχειρήσεων γενικά. 

29. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

β) Τμήμα Ενέργειας και Φυσικών Πόρων (Τμήμα Β'). 

Στις αρμοδιότητες του Τμήματος αυτού ανήκουν: 

1. Η χορήγηση άδειας μεταλλευτικών ερευνών. 

2. Η αποδοχή παραίτησης από δικαιώματα που απορ¬ 
ρέουν από άδεια μεταλλευτικών ερευνών. 

3. Η έγκριση μεταβίβασης ή μίσθωσης δικαιωμάτων από 
άδεια μεταλλευτικών ερευνών. 

4. Η έκδοση απόφασης έκπτωσης από δικαιώματα άδει¬ 
ας μεταλλευτικών ερευνών, των κληρονόμων δικαιούχου 
που δεν γνωστοποιήθηκαν. 

5. Η έγκριση για την εκμετάλλευση διαπιστωθέντων 
μεταλλευμάτων κατά τη διάρκεια της ισχύος της άδειας 
μεταλλευτικών ερευνών πριν από την έκδοση του προε¬ 
δρικού διατάγματος για την παραχώρηση μεταλλείου. 

6. Η έκδοση απόφασης έκπτωσης ή απώλειας δικαιω¬ 
μάτων τα οποία απορρέουν από άδεια μεταλλευτικών 
ερευνών και η ανάκληση άδειας μεταλλευτικών ερευνών 
για την παράβαση όρων που έχουν τεθεί σ’ αυτή. 

7. Η βεβαίωση του φόρου υπέρ του Δημοσίου σε περί¬ 
πτωση μεταβίβασης δικαιωμάτων από άδειες μεταλλευ¬ 
τικών ερευνών. 

8. Η εξέταση της υποβαλλόμενης από τον αδειούχο 
μεταλλευτικών ερευνών αίτησης για παραχώρηση εν άλω 
ή εν μέρει του χώρου της άδειας, καθώς και η έκδοση 
προκήρυξης για την παραχώρηση μεταλλείων. 

9. Η έγκριση ατελούς εισαγωγής μηχανημάτων που προ¬ 
ορίζονται για μεταλλευτικές εγκαταστάσεις. 

10. Η χορήγηση άδειας εκμετάλλευσης σε δημοτικά, κοι¬ 
νοτικά ή ιδιωτικά λατομεία αδρανών υλικών, σε λατομεία 
Ν.Π.Δ.Δ., καθώς και η παράταση της άδειας αυτής. 

11. Η έκδοση διαπιστωτικής απόφασης σχετικά με τη συν¬ 
δρομή των προϋποθέσεων παράτασης της ισχύος των αδειών 


εκμετάλλευσης δημοτικών, κοινοτικών, ιδιωτικών και Ν.Π.Δ.Δ. 
λατομείων μαρμάρων και βιομηχανικών ορυκτών, σύμφωνα 
με το άρθρο 7 του ν. 2702/1999 (ΦΕΚ 70 Α'). 

12. Η χορήγηση άδειας εγκατάστασης και άδειας λει¬ 
τουργίας ηλεκτρομηχανολογικών εγκαταστάσεων λατο¬ 
μείων αδρανών υλικών. 

13. Η έγκριση ατελούς εισαγωγής μηχανημάτων που 
προορίζονται για λατομικές εγκαταστάσεις. 

14. Ο καθορισμός και ο αποχαρακτηρισμός των λατο¬ 
μικών περιοχών. 

15. Η ανάκληση άδειας εκμετάλλευσης των δημοτικών, 
κοινοτικών ή ιδιωτικών λατομείων αδρανών υλικών. 

16. Η μέριμνα για την εκτίμηση λατομικών επιχειρήσεων στις 
περιπτώσεις του άρθρου 9 του ν. 2190/1920 (ΦΕΚ 37 Α'). 

17. Η έγκριση εισφοράς σε εταιρία του συνόλου των 
μισθωτικών δικαιωμάτων επί ιδιωτικών λατομείων. 

18. Η συμπλήρωση του φακέλου με τα απαιτούμενα δι- 
καιολογητικά (γνωμοδοτήσεις Υπηρεσιών άρθρου 10 του 
ν. 1428/1984 (ΦΕΚ 43 Α'), μελέτες, εγκρίσεις επέμβασης 
κλπ) για την έκδοση άδειας εκμετάλλευσης λατομείων 
μαρμάρων και βιομηχανικών ορυκτών (πλην των δημόσι¬ 
ων λατομείων όπου η αρμοδιότητα ανήκει στον Γ ενικό 
Γ ραμματέα Περιφέρειας, σύμφωνα με την παράγραφο 6 
του άρθρου 4 του ν. 2647/1998). 

19. Η χορήγηση άδειας ατελούς εισαγωγής ειδικών μη¬ 
χανημάτων για τις ανάγκες των μεταλλείων. 

20. Η έκδοση απόφασης για τη συνέχιση για μία διετία 
της λειτουργίας των δημοτικών, κοινοτικών, ιδιωτικών 
και Ν.Π.Δ.Δ. λατομείων αδρανών υλικών, με αποκλειστι¬ 
κό σκοπό την αποκατάσταση του περιβάλλοντος κατά 
τα προβλεπόμενα από τις διατάξεις του άρθρου 7 του 
ν. 2837/2000 (ΦΕΚ 178 Α'), του άρθρου 19 του ν. 3190/2003 
(ΦΕΚ 249 Α') και του άρθρου 17 του ν. 3335/ 2005 (ΦΕΚ 95 
Α') καθώς και η παράταση αυτής μέχρι μία τριετία. 

21. Η έκδοση απόφασης για τη σφράγιση των μόνιμων 
ηλεκτρομηχανολογικών εγκαταστάσεων των λατομείων 
αδρανών υλικών, βιομηχανικών ορυκτών και μαρμάρων. 

22. Η χορήγηση άδειας εκμετάλλευσης των λατομείων 
σχιστολιθικών πλακών. 

23. Η έκδοση απόφασης για την απόκτηση μεταλλευτικών 
δικαιωμάτων επί αδειών μεταλλευτικών ερευνών (ΑΜΕ) σε 
παραμεθόριες περιοχές, πλην της μεταλλειοκτησίας. 

24. Η χορήγηση άδειας εκμετάλλευσης λατομείων αρ¬ 
γίλων και μαργών πλινθοποιίας και κεραμοποιίας. 

25. Η έκδοση απόφασης για τον χαρακτηρισμό ως βι¬ 
ομηχανικών, των λατομικών επιχειρήσεων βιομηχανικών 
ορυκτών, μαρμάρων και αδρανών υλικών. 

26. Η χορήγηση αδειών κατασκευής και λειτουργίας των 
υπόγειων και υπαίθριων αποθηκών εκρηκτικών υλών και κα- 
ψυλλίων για την εξυπηρέτηση των μεταλλείων και λατομείων 
(αδρανών υλικών, μαρμάρων και βιομηχανικών ορυκτών). 

27. Η έκδοση απόφασης για την άρση απαγόρευσης 
δικαιοπραξιών λατομικού ή μεταλλευτικού περιεχομένου 
στις παραμεθόριες περιοχές. 

28. Η έκδοση απόφασης για την παραχώρηση ερευ¬ 
νητικών γεωτρήσεων του ΙΓΜΕ προς εκμετάλλευση σε 
Δήμους, Κοινότητες και ιδιώτες. 

29. Η χορήγηση αδειών εγκατάστασης, επέκτα¬ 
σης, εκσυγχρονισμού και λειτουργίας, σύμφωνα με το 
ν. 3325/2005, στις: 

α) Βιομηχανίες παραγωγής πετρελαιοειδών και λιπα- 
ντικών (διυλιστήρια) με εγκατεστημένη παραγωγική ισχύ 
μέχρι και 367 Κ \Ν (500 ΗΡ) και αποθηκευτική ικανότητα 
μέχρι και 10.000 πί 3 . 

β) Εγκαταστάσεις εναποθήκευσης και διακίνησης υγρών 
καυσίμων, υγραερίων και ασφάλτου, εμφιάλωσης υγραε¬ 
ρίων και συσκευασίας λιπαντικών, με αποθηκευτική ικα¬ 
νότητα μέχρι και 50.000 ιό 3 και με εγκατεστημένη παρα¬ 
γωγική ισχύ μέχρι και 367 Κ\Λ/ (500 ΗΡ), με εξαίρεση τη 
Νομαρχιακή Αυτοδιοίκηση Θεσσαλονίκης για την οποία 
ισχύει μέχρι και 1470 Κ\Λ/ (2.000 ΗΡ). 

γ) Εγκαταστάσεις αναγέννησης ορυκτελαίων χωρίς πε¬ 
ριορισμό στην εγκατεστημένη ισχύ και με αποθηκευτική 
ικανότητα μέχρι και 10.000 ηη 3 . 

δ) Εγκαταστάσεις ερευνών και εκμετάλλευσης υδρογο¬ 
νανθράκων, αποθήκευσης, διακίνησης και διανομής φυσικού 
αερίου, με εγκατεστημένη παραγωγική ισχύ μέχρι και 367 Κ \Ν 
(500 ΗΡ) και αποθηκευτική ικανότητα μέχρι και 10.000 Γη 3 . 

30. Η χορήγηση άδειας πωλητή πετρελαιοειδών προ¬ 
ϊόντων για θέρμανση, διανομής και εμφιάλωσης υγραε¬ 
ρίου καθώς και η επιβολή κυρώσεων σε διυλιστήρια και 
σε εταιρίες εμπορίας με εγκαταστάσεις αποθήκευσης 
και διακίνησης υγρών καυσίμων, υγραερίων, λιπαντικών 
και ασφάλτου, στις μονάδες εμφιάλωσης υγραερίου και 
στους πωλητές πετρελαίου θέρμανσης. 

31. Η χορήγηση άδειας εγκατάστασης και άδειας λει¬ 
τουργίας εφεδρικών σταθμών ηλεκτροπαραγωγής. 

32. Η έκδοση απόφασης για την εξαίρεση από την απαλ¬ 
λαγή υποχρέωσης εφοδιασμού με άδεια εγκατάστασης και 
λειτουργίας σταθμών ηλεκτροπαραγωγής, σύμφωνα με την 
παράγραφο 7 του άρθρου 3 του ν. 2244/1994 (ΦΕΚ 168 Α'). 

33. Η χορήγηση άδειας εγκατάστασης και άδειας λει¬ 
τουργίας για ιδία χρήση ενεργειακών συστημάτων θέρ¬ 
μανσης ή ψύξης χώρων μέσω της εκμετάλλευσης της 
θερμότητας των γεωλογικών σχηματισμών και των νερών, 
επιφανειακών και υπόγειων, που δεν χαρακτηρίζονται γε¬ 
ωθερμικό δυναμικό. 

35. Ο τεχνικός έλεγχος και η ρύθμιση κάθε θέματος που 
ανακύπτει από τη λειτουργία των μονάδων αρμοδιότητας 
του παρόντος Τμήματος, με σκοπό τη προστασία των 
εργαζομένων, των περίοικων και του φυσικού περιβάλ¬ 
λοντος και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ' είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών 
όρων, σύμφωνα με την παράγραφο 1 του άρθρου 6 του 
ν. 1650/1986. 

γ) Η επιβολή πρόσθετων όρων λειτουργίας των μονάδων 
πλην των περιβαλλοντικών όρων λειτουργίας. 

δ) Η επιβολή πρόσθετων περιβαλλοντικών όρων, προ- 
κειμένου για μονάδες της Κατηγορίας Β4, όπως περιγρά- 
φονται στην υπ’ αριθμ. ΗΠ15393/2332/2002 (ΦΕΚ 1022 Β'), 
σε συνεργασία με το Τμήμα Δ'. 

ε) Η εισήγηση στις αρμόδιες Υπηρεσίες για την επιβο¬ 
λή πρόσθετων περιβαλλοντικών όρων, προκειμένου για 
μονάδες των Κατηγοριών Α1 και Α2, σύμφωνα με την 
προαναφερόμενη κοινή υπουργική απόφαση. 

36. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυ¬ 
χήματος, για τη διαπίστωση των αιτίων του ατυχήματος 
και την υπόδειξη προληπτικών μέτρων. 

37. Η επιβολή των διοικητικών κυρώσεων που προβλέπο- 
νται στις διατάξεις του άρθρου 24 του ν. 3325/2005. 

38. Η έκδοση απόφασης προσωρινής ή οριστικής διακο¬ 
πής της λειτουργίας του συνόλου ή μέρους των μονάδων, 


για τις οποίες η σχετική άδεια λειτουργίας έχει δοθεί από 
το παρόν Τμήμα, καθώς και η εφαρμογή αυτής. Η απόφαση 
αυτή εκδίδεται ύστερα από σχετική εισήγηση στο Νομάρ¬ 
χη των συναρμόδιων Υπηρεσιών, Αρχών, Επιθεωρητών ή 
Φορέων, οι οποίοι χορηγούν ειδικές άδειες ή εγκρίσεις 
ή βεβαιώσεις ή ασκούν ειδικούς ελέγχους, για λόγους 
σχετικά με παράβαση διατάξεων αρμοδιότητάς τους. 

39. Η καταχώρηση της μελέτης ασφαλείας (επικινδυνότη- 
τας) και η δημοσιοποίηση αυτής, ο έλεγχος και η επιβολή 
κυρώσεων των μονάδων αρμοδιότητας του παρόντος Τ μή¬ 
ματος, που η δραστηριότητά τους περικλείει κινδύνους από 
ατυχήματα μεγάλης έκτασης, σύμφωνα με τις διατάξεις της 
υπ’ αριθμ. 5697/590/2000 κοινής υπουργικής απόφασης. 

40. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

γ) Τμήμα Επαγγέλματος, Ανελκυστήρων και Ελέγχου 
Βιομηχανικών Προϊόντων (Τμήμα Γ'). 

Στις αρμοδιότητες του Τμήματος αυτού ανήκουν: 

1. Η χορήγηση τεχνικών επαγγελματικών αδειών, η συ¬ 
γκρότηση της εξεταστικής επιτροπής και η διενέργεια των 
εξετάσεων για τη χορήγηση των αδειών αυτών. 

2. Η ρύθμιση κάθε θέματος που αφορά στην εγκα¬ 
τάσταση, λειτουργία και στη συντήρηση των ανελκυ¬ 
στήρων, σύμφωνα με τις διατάξεις της υπ’ αριθμ. οίκ. 
Φ9.2/29362/1957/2005 (ΦΕΚ 1797 Β') κοινής υπουργικής 
απόφασης και συγκεκριμένα: 

α) Η τήρηση και ενημέρωση ηλεκτρονικού Ειδικού Μη¬ 
τρώου ανελκυστήρων και συνεργείων συντήρησης και η 
καταχώρηση δεδομένων σ’ αυτό. 

β) Ο έλεγχος των ανελκυστήρων ύστερα από καταγ¬ 
γελία ή ατύχημα. 

γ) Η χορήγηση άδειας συνεργείου συντήρησης ανελκυ¬ 
στήρων, ύστερα από τη διενέργεια αυτοψίας. 

δ) Η επιβολή των προβλεπόμενων κυρώσεων. 

3. Ο έλεγχος εφαρμογής των κανονιστικών διατάξεων 
αρμοδιότητας της Γ ενικής Γ ραμματείας του Υπουργείου 
Ανάπτυξης και η εν συνεχεία ενημέρωση των αρμόδιων 
Υπηρεσιών του εν λόγω Υπουργείου. 

4. Η έγκριση κυκλοφορίας εκρηκτικών υλών. 

5. Η διενέργεια δειγματοληπτικών ελέγχων προκειμέ¬ 
νου να διαπιστωθεί η ποιότητα των χαλύβων οπλισμού 
σκυροδέματος. 

6. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των πλαστικών σωλήνων και 
των εξαρτημάτων αυτών από μη πλαστικοποιημένο πολυ- 
βινυλοχλωρίδιο (σκληρό Ρ\/Θ) που χρησιμοποιούνται για 
τη μεταφορά πόσιμου νερού και αποχετευτικών λυμάτων 
καθώς και για συστήματα αποχετεύσεως στα κτίρια. 

7. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των προϊόντων τσιμέντου. 

8. Η διενέργεια δειγματοληπτικών ελέγχων προκειμένου 
να διαπιστωθεί η τήρηση των σχετικών προδιαγραφών 
των παιχνιδιών. 

9. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των κυκλοφορούντων λεβήτων 
ζεστού νερού, οι οποίοι τροφοδοτούνται με υγρά ή αέρια 
καύσιμα και η επιβολή των προβλεπόμενων κυρώσεων. 

10. Η χορήγηση βεβαίωσης ότι προϊόντα που εισάγονται 
από το εξωτερικό απ’ ευθείας από εγχώριες βιομηχανίες, 
βιοτεχνίες ή επαγγελματικά εργαστήρια, για να χρησιμο¬ 
ποιηθούν αποκλειστικά από αυτές ως πρώτες ύλες, δεν 
παράγονται από την εγχώρια βιομηχανία, κατάλληλα για 
τη χρήση που προορίζονται και σε επάρκεια. 

11. Η χορήγηση βεβαίωσης ότι είδη που εισάγονται από 
βιομηχανίες, βιοτεχνίες ή επαγγελματικά εργαστήρια για 
να χρησιμοποιηθούν αποκλειστικά από αυτές ως πρώτες 
ύλες, δεν παράγονται από την εγχώρια βιομηχανία, κα¬ 
τάλληλα για τη χρήση που προορίζονται και σε επάρκεια 
και ότι η οικονομική σημασία του παραγόμενου τελικού 
προϊόντος δικαιολογεί τον προθεσμιακό διακανονισμό ή 
την απαλλαγή από την υποχρέωση κατάθεσης χρηματι¬ 
κών προκαταβολών. 

12. Η χορήγηση βεβαίωσης ότι αγαθά, που εισάγονται 
από το Δημόσιο, τους Δήμους, τις Κοινότητες, τα νομικά 
πρόσωπα και οργανισμούς, παράγονται ή μη από την εγ¬ 
χώρια βιομηχανία κατάλληλα και σε επάρκεια (δεν αφορά 
τις Νομαρχιακές Αυτοδιοίκησης νομού Αττικής). 

13. Η χορήγηση βεβαίωσης, ότι μηχανήματα, ανταλλακτι¬ 
κά μηχανημάτων καθώς και κάθε άλλο είδος εγχώριας ή 
ξένης προέλευσης, τα οποία έχουν ανάγκη επισκευής, δεν 
μπορούν να επισκευασθούν από εγχώριες επιχειρήσεις, 
προκειμένου να επιτραπεί η εξαγωγή των μηχανημάτων 
αυτών για επισκευή και την εκ νέου εισαγωγή τους. 

14. Η χορήγηση βεβαίωσης για την ύπαρξη ή μη εγχώριας 
επιχείρησης κατασκευής γεωργικών μηχανημάτων, προκει¬ 
μένου τα εισαγόμενα γεωργικά μηχανήματα να χρηματοδο¬ 
τούνται από την Αγροτική Τράπεζα της Ελλάδος. 

15. Η χορήγηση βεβαίωσης ότι μορφές χλωριούχου πο- 
λυβινυλίου δεν παράγονται από την εγχώρια βιομηχανία, 
κατάλληλα και σε επάρκεια, προκειμένου να μην επιβάλ¬ 
λεται σ’ αυτές κατά την εισαγωγή τους ο προβλεπόμενος 
δασμός. 

16. Η χορήγηση βεβαίωσης, με την οποία να βεβαιώνε¬ 
ται η ολοκλήρωση των εξαγωγικών υποχρεώσεων βιο¬ 
μηχανιών, βιοτεχνιών και επαγγελματικών εργαστηρίων, 
ανεξάρτητα από ιπποδύναμη (εκτός των Νομαρχιακών 
Αυτοδιοικήσεων Νομού Αττικής). 

17. Η έκδοση απόφασης απαλλαγής από την καταβολή 
των προβλεπόμενων δασμών, του φόρου προστιθέμενης 
αξίας ως και του προβλεπόμενου ειδικού φόρου κατά την 
εισαγωγή των φορτηγών οχημάτων, κατά το μέρος που 
αυτά δεν παράγονται κατάλληλα και σε επάρκεια από 
την εγχώρια βιομηχανία. 

18. Η έγκριση ατελούς εισαγωγής μηχανημάτων και 
εξαρτημάτων, προοριζομένων για επαρχιακές βιομηχα¬ 
νίες, βιοτεχνίες και επαγγελματικά εργαστήρια. 

19. Η έγκριση ατελούς εισαγωγής κάθε είδους εξοπλι¬ 
σμού που προορίζεται για επαρχιακές ξενοδοχειακές 
επιχειρήσεις. 

20. Η εκτίμηση της αξίας των μηχανημάτων για τον 
προσδιορισμό της φορολογητέας αξίας τους. 

21. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

δ) Τμήμα Προστασίας Περιβάλλοντος και Έκδοσης Οι¬ 
κοδομικών Αδειών (Τμήμα Δ') 

Στις αρμοδιότητες του Τμήματος αυτού, που αφορούν 
μόνο στα βιομηχανικά κτίρια και στις δραστηριότητες 
του ν. 3325/2005, περιλαμβάνονται: 

1. Ο έλεγχος των αρχιτεκτονικών, των στατικών, των 
υδραυλικών και των ηλεκτρομηχανολογικών μελετών, 
της μελέτης θερμομόνωσης και της μελέτης παθητικής 
πυροπροστασίας, καθώς και των φορολογικών για την 
έκδοση ή αναθεώρηση οικοδομικών αδειών και η έκδοση 
των αδειών αυτών, όπου αυτές δεν εκδίδονται από τις 
πολεοδομικές υπηρεσίες της παραγράφου 2. 


2. Ο έλεγχος της πληρότητας του φακέλου της οικο¬ 
δομικής άδειας, η αποστολή αυτού στις πολεοδομικές 
Υπηρεσίες Δήμων ή Επαρχείων ή αποκεντρωμένων Πο- 
λεοδομικών Υπηρεσιών και η μέριμνα, σε συνεργασία με 
τις προαναφερόμενες Υπηρεσίες, για την έκδοση της 
οικοδομικής άδειας. 

3. Ο έλεγχος των απαιτούμενων δικαιολογητικών και η 
εισήγηση για την έκδοση αδειών περιτοίχισης, κατεδά¬ 
φισης, επιχωμάτωσης και κοπής δένδρων. 

4. Η έγκριση των περιβαλλοντικών όρων για βιομηχανι¬ 
κές βιοτεχνικές εγκαταστάσεις, επαγγελματικά εργαστή¬ 
ρια, αποθήκες και ηλεκτρομηχανολογικές εγκαταστάσεις 
παροχής υπηρεσιών Κατηγορίας Β4, σύμφωνα με την υπ’ 
αριθμ. ΗΠ15393/2332/2002 κοινή υπουργική απόφαση. 

5. Ο έλεγχος της πληρότητας του φακέλου της προκα¬ 
ταρκτικής περιβαλλοντικής εκτίμησης και αξιολόγησης, της 
μελέτης περιβαλλοντικών επιπτώσεων και της περιβαλλοντι¬ 
κής έκθεσης, που υποβάλλονται στην Αδειοδοτούσα Αρχή 
και αφορούν τις μονάδες αρμοδιότητας του ν. 3325/2005. 

6. Η αποστολή στις αρμόδιες Υπηρεσίες του φακέλου της 
προκαταρκτικής περιβαλλοντικής εκτίμησης και αξιολόγη¬ 
σης και της μελέτης περιβαλλοντικών επιπτώσεων. 

7. Η διατύπωση εισηγήσεων επί των Μελετών Περιβαλ¬ 
λοντικών Επιπτώσεων στο Νομαρχιακό Συμβούλιο της 
οικείας Νομαρχιακής Αυτοδιοίκησης, κατά τη διαδικασία 
έγκρισης των περιβαλλοντικών όρων. 

8. Ο έλεγχος, σύμφωνα με την παρ. 1 του άρθρου 6 του 
ν. 1650/1986, της τήρησης των περιβαλλοντικών όρων που 
αφορούν μονάδες του ν. 3325/2005 και έχουν εκδοθεί από 
υπηρεσίες της Νομαρχιακής Αυτοδιοίκησης. 

9. Η επιβολή κυρώσεων, σύμφωνα με την παράγραφο 1 
του άρθρου 30 του ν. 1650/ 1986. 

10. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

ε) Τμήμα Διοικητικής Υποστήριξης (Τμήμα Ε'). 

Στις αρμοδιότητες του Τμήματος αυτού ανήκουν : 

1. Η γραμματειακή εξυπηρέτηση της Υπηρεσίας. 

2. Η διαχείριση του συστήματος ηλεκτρονικής διασύνδε¬ 
σης της Διεύθυνσης Ανάπτυξης με τις αρμόδιες Υπηρεσίες 
του Υπουργείου Ανάπτυξης και της οικείας νομαρχιακής 
αυτοδιοίκησης. 

3. Η συνεργασία με τα Κέντρα Υποδοχής Επενδυτών 
(ΚΥΕ), για την διεκπεραίωση από αυτά μέρους των υπο¬ 
θέσεων που ανήκουν στην αρμοδιότητα της Διεύθυνσης 
Ανάπτυξης. 

4. Η συνεργασία με τα Κέντρα Εξυπηρέτησης Πολιτών 
(ΚΕΠ), για τη χορήγηση αδειών, πιστοποιητικών ή ειδικά 
εγγράφων. 

5. Η αυτεπάγγελτη ή ύστερα από αίτηση των ενδια¬ 
φερομένων, αναζήτηση από άλλες Υπηρεσίες ή Αρχές, 
δικαιολογητικών απαραίτητων για την έκδοση αδειών. 

6. Η ενημέρωση της ηλεκτρονικής βάσης δεδομένων της 
Νομαρχιακής Αυτοδιοίκησης, σε θέματα αρμοδιότητας 
του παρόντος Τ μήματος. 

7. Η μηχανογράφηση της Διεύθυνσης Ανάπτυξης και 
των Τμημάτων αυτής. 

Ε. Τροποποιείται το άρθρο 29 στα παρακάτω σημεία : 

Αρθρο 29 

Ορισμός Προϊσταμένων 

Τροποποιούνται τα αναφερόμενα για τη Δ/νση Βιομη¬ 
χανίας και Συγκοινωνιών και προστίθενται τα της Δ/νσης 
Ανάπτυξης ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΕ Μηχανικών ειδικ. Μ/Η/Ν ή ΠΕ Διοικητικού και/ή Οικονομικού. 

Τμήμα Μεταφορών και Επικοινωνιών. 

ΠΕ Μηχανικών ειδικ. Μ/Η/Ν ή ΠΕ Διοικητικού και/ή Οικονομικού. 

Γραφείο Γραμματείας. 

Ο Προϊστάμενος ορίζεται από το Διευθυντή. 

Τ μήμα ΚΤΕΟ. 

ΠΕ Μηχανικών ειδικ. Μ/Η/Ν ή ΤΕ Μηχανικών ειδικ. Μ/Η Μηχανικών 
ΤΕ. 

Τμήμα Μεταφορών και Συγκοινωνιών Σητείας. 

ΠΕ Μηχανικών ειδικ. Μ/Η/Ν ή ΠΕ Διοικητικού και/ή Οικονομικού ή 
ΤΕ Μηχανικών ειδικ. Μ/Η Μηχανικών ΤΕ. 

Τ μήμα Μεταφορών και Συγκοινωνιών Ιεράπετρας. 

ΠΕ Μηχανικών ειδικ. Μ/Η/Ν ή ΠΕ Διοικητικού και/ή Οικονομικού ή 
ΤΕ Μηχανικών ειδικ. Μ/Η Μηχανικών ΤΕ. 

ΔΙΕΥΘΥΝΣΗ ΑΝΑΠΤΥΞΗΣ. 

ΠΕ των Κλάδων Μηχανικών, Θετικών Επιστημών και Διοικητικού - Οικο¬ 
νομικού, ανεξαρτήτως ειδικότητας. Σε περίπτωση έλλειψης των ανω¬ 
τέρω, προΐστανται υπάλληλοι της κατηγορίας ΤΕ των ιδίων κλάδων, 
ανεξαρτήτως ειδικότητας. 

Τ μήμα Α Μεταποιητικών Επιχειρήσεων και Ανά¬ 
πτυξης. 

ΠΕ του Κλάδου Μηχανικών, των εξής ειδικοτήτων: Μηχανολόγου Ηλε¬ 
κτρολόγου, Μηχανολόγου, Ηλεκτρολόγου, Ναυπηγού Μηχανολόγου, 
Μηχανολόγου Βιομηχανίας, Χημικού, Παραγωγής και Διοίκησης. 

Σε περίπτωση έλλειψης των ανωτέρω, προΐστανται υπάλληλοι της 
Κατηγορίας ΤΕ, του Κλάδου Μηχανικών, των εξής ειδικοτήτων: 
Μηχανολόγου, Ηλεκτρολόγου. 

Τμήμα Β Ενέργειας και Φυσικών Πόρων. 

ΠΕ του Κλάδου Μηχανικών, των εξής ειδικοτήτων: Μηχανολόγου Ηλε¬ 
κτρολόγου, Μηχανολόγου, Ηλεκτρολόγου, Ναυπηγού Μηχανολόγου, 
Μηχανολόγου Βιομηχανίας, Χημικού, Μεταλλείων Μεταλλουργού, 
Ορυκτών Πόρων, Διαχείρισης Ενεργειακών Πόρων, Παραγωγής και 
Διοίκησης. 

Σε περίπτωση έλλειψης των ανωτέρω, προΐστανται υπάλληλοι της 
Κατηγορίας ΤΕ, του Κλάδου Μηχανικών, των εξής ειδικοτήτων: 
Μηχανολόγου, Ηλεκτρολόγου, Ενεργειακής Τεχνικής. 

Τ μήμα Γ Επαγγέλματος, Ανελκυστήρων και Ελέγ¬ 
χου Βιομηχανικών Προϊόντων. 

ΠΕ του Κλάδου Μηχανικών, των εξής ειδικοτήτων: Μηχανολόγου 
Ηλεκτρολόγου, Μηχανολόγου, Ηλεκτρολόγου, Ναυπηγού Μηχα¬ 
νολόγου, Χημικού. 

Σε περίπτωση έλλειψης των ανωτέρω, προΐστανται υπάλληλοι της 
Κατηγορίας ΤΕ, του Κλάδου Μηχανικών, των εξής ειδικοτήτων: 
Μηχανολόγου, Ηλεκτρολόγου. 

Τμήμα Δ Προστασίας Περιβάλλοντος καΓΕκδο- 
σης Οικοδομικών Αδειών. 

ΠΕ ως κατωτέρω: 

Κλάδος Μηχανικών, των εξής ειδικοτήτων: Χημικού, Περιβάλλοντος, 
Πολιτικού, Αρχιτέκτονα, Αγρονόμου Τοπογράφου, Μηχανολόγου, 
Ηλεκτρολόγου, Μηχανολόγου - Ηλεκτρολόγου. 

Κλάδος Περιβάλλοντος, της εξής ειδικότητας: Διαχείριση 
Περιβάλλοντος και Φυσικών Πόρων. 

Σε περίπτωση έλλειψης των ανωτέρω, προΐστανται υπάλληλοι της 
Κατηγορίας ΤΕ, του Κλάδου Μηχανικών, των εξής ειδικοτήτων: 
Τεχνολογιών Αντιρρύπανσης, Τοπογράφου, Δομικών Έργων, 
Μηχανολόγου, Ηλεκτρολόγου. 

Τ μήμα Ε Διοικητικής Υποστήριξης. 

ΠΕ του Κλάδου Διοικητικού Οικονομικού, των εξής ειδικοτήτων: 
Οικονομικής και Περιφερειακής Ανάπτυξης, Διοικητικού, Νομικής, 
Οικονομικού. 

Σε περίπτωση έλλειψης των ανωτέρω, προΐστανται υπάλληλοι 
της Κατηγορίας ΤΕ, του Κλάδου Διοικητικού Λογιστικού, των εξής 
ειδικοτήτων: Διοίκησης Επιχειρήσεων, Εφαρμογών Πληροφορικής 
στη Διοίκηση και στην Οικονομία, Επιχειρηματικού Σχεδιασμού και 
Πληροφοριακών Συστημάτων. 


Η παρούσα απόφαση επιβαρύνει τον προϋπολογισμό της Νομαρχιακής Αυτοδιοίκησης Νομού Λασιθίου με ποσόν 
που δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 


Άγιος Νικόλαος, 15 Οκτωβρίου 2007 

Ο Πρόεδρος 
ΝΙΚΟΛΑΟΣ ΠΑΓΚΑΛΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

